मिस्र में विरोध-प्रदर्शनों का दौर तेज  
इजीप्ट में 30 साल से सत्ता में बैठे राष्ट्रपति होस्नी मुबारक को हटाने के लिए विपक्ष की मुहिम तेज़ होती जा रही है।
इजीप्ट में 30 साल से सत्ता में बैठे राष्ट्रपति होस्नी मुबारक को हटाने के लिए विपक्ष की मुहिम तेज़ होती जा रही है। छह दिन से जारी हिंसा में मरने वाले लोगों की तादाद 150 तक पहुंच चुकी है और खून खराबे के थमने का कोई संकेत नहीं मिल रहा।   सरकार ने प्रदशर्नकारियों और उपद्रवियों पर लगाम कसने के लिए वायुसेना का इस्तेमाल शुरू कर दिया। रविवार को राजधानी काहिरा में कर्फ्यू लगने से कुछ देर पहले दो फ़ाइटर जेट और सेना के हेलीकॉप्टर काफी देर तक लोगों के सिर के ऊपर चक्कर लगाते रहे। विमानों ने तहरीर स्कवॉयर के पास से भी उड़ान भरी। दूसरी ओर इजीप्ट की चार जेलों पर हमला बोलकर यहां बंद 5000 आतंकवादियों और दूसरे कैदियों को छुड़ा दिया गया। हमलावर बड़ी तादाद में हथियारों से लैस थे।